钦定古今图书集成/明伦汇编/宫闱典/第111卷 > 王佥
## 钦定古今图书集成/明伦汇编/宫闱典/第111卷 > 王佥

按《梁书》，“王份、傅佥，字公会，锡第五弟也。八岁丁父忧，
哀毁过礼。服阕，召补国子生，祭酒袁昂称为通理，策
高第，除长史，兼秘书郎中，历尚书殿中郎、太子中舍
人，与吴郡陆襄对掌东宫管记。出为建安太守。”山酋
方善谢稀，聚徒依险，屡为民患。佥潜设方略，率众平
之。有诏褒美，颁示州郡。除威武将军，始兴内史。丁所
生母忧，固辞不拜。又除宁远将军、南康内史。属卢循
作乱，复转佥为安成内史，以镇抚之。还除黄门侍郎，
寻为安西武陵王长史、蜀郡太守。佥惮岨，崄固以疾
辞，因以黜免。久之，除戎昭将军、尚书左丞，复补黄门
侍郎，迁太子中庶子，掌东宫管记。太清二年十二月
卒，时年四十五。赠侍中，给东园秘器，朝服一具、衣一
袭。承圣三年，世祖追诏曰：“贤而不伐曰恭。”谥恭子。